1. ***melléklet***

**A Völgyégi Önkormányzatok Társulása**

**Társulási Tanácsa …./2016.(V. ....) határozata**

**a Völgységi Önkormányzatok Társulása**

**2015. évi költségvetésének végrehajtásáról**

Az államháztartásról szóló 2011. évi CXCV. törvény 91. § (1) bekezdésben foglaltak alapján a Völgységi Önkormányzatok Társulása Társulási Tanácsa a Völgységi Önkormányzatok Társulása 2015. évi költségvetésének végrehajtásáról a következő határozatot hozza:.

**I. Fejezet**

**A költségvetési bevételei és kiadásai**

(1) A Völgységi Önkormányzatok Társulása Társulási Tanácsa (továbbiakban: Társulási Tanács) A Völgységi Önkormányzatok Társulása (Társulás) 2015. évi költségvetésének

a.) bevételét

27.119.- eFt-ban

b.) kiadását

21.416.- eFt-ban

hagyja jóvá.

(2) A Társulási Tanács az 1. § (1) bekezdése a.) és b.) pontja szerinti bevételeken és kiadásokon belül a

a.) költségvetési bevételt

24.985.- eFt-ban

b.) költségvetési kiadását

21.416.- eFt-ban

c.) finanszírozási bevételét

2.134.- eFt-ban

Ezen belül:

a pénzmaradványának bevételét

2.134.- eFt-ban

hagyja jóvá.

(3) A Társulási Tanács a Társulás működési bevételeit és kiadásait a 2. mellékletben szereplők alapján az alábbi összegek szerint tudomásul veszi:

- Költségvetési bevétel 24.985.- eFt

- Finanszírozási bevétel 2.134.- eFt

- Költségvetési kiadás: 21.010.- eFt

(4) A Társulási Tanács a Társulás fejlesztési bevételeit és kiadásait a 2. mellékletben szereplők alapján az alábbi összegek szerint tudomásul veszi:

- Költségvetési kiadás 406.- eFt

(5) A Társulási Tanács a kiemelt előirányzatok teljesítését - ezer Ft-ban - az alábbiakban hagyja jóvá:

**-** működési bevételek 2.956.- eFt

- működési támogatások 22.029.- eFt

- személyi juttatások 29.- eFt

- munkaadókat terhelő járulékok 13.- eFt

- dologi kiadások 3.202.- eFt

- beruházások 406.- eFt

(6) A Társulási Tanács a Társulás

- 2015. évi bevételi és kiadási mérlegét az 1.1, 1.2., 1.3., 1.4. melléklete szerint

- a maradvány levezetését a 3. melléklet szerint

hagyja jóvá.

(7) A Társulási Tanács a Társulás könyvviteli mérleg szerinti vagyonát , költségvetésének teljesítését, pénzmaradványának és eredményének 2015. évi alakulását bemutató

a.) egyszerűsített mérlegét 4. melléklet szerint,

b.) egyszerűsített eredmény kimutatást 5. melléklet szerint,

c.) a pénzeszközök változásának levezetését a 6. melléklet szerint hagyja jóvá.

(8) A Társulási Tanács a Társulás

a.) teljesített bevételeinek és kiadásainak működési és fejlesztési cél szerinti elkülönítését e határozat 2. melléklete,

b.) a vagyon kimutatást a 7/A., 7/B. mellékletek

c.) a többéves döntésekből származó kötelezettségeket a 8. melléklet.

d.) a közvetett támogatásokat a 9. melléklet,

e.) az adósságállomány alakulását lejárat, valamint bel és külföldi hitelezők szerinti bontásban a 10.melléklet szerint tudomásul veszi.

**II. fejezet**

**A Társulás 2015. évi pénzmaradványa, vállalkozási eredménye**

(1)A Társulási Tanács a Társulás a 2015. évi módosított pénzmaradványának felülvizsgált együttes összegét 5.733.- eFt-ban állapítja meg, és hagyja jóvá.

(2) A pénzmaradvány terhére elsődlegesen a céljellegű bevétetek maradványát terhelő kötelezettségeiket, a 2015. évet terhelő szállítói tartozásokat, illetve egyéb áthúzódó kötelezettségeket kell elszámolni.

(3) A Társulási Tanács tudomásul veszi, hogy a Társulás vállalkozási tevékenységet nem folytatott.

Határidő: 2016. május 31.

Felelős: Filóné Ferencz Ibolya, a Társulási Tanács Elnöke

Filóné Ferencz Ibolya

Társulási Tanács Elnöke